Opplæring og godkjenning av skifter - instruks

1. Hensikt og omfang

Dette dokumentet er forankret i STY-604356 Kompetansestyring og sertifisering for Bane NORs egentransport og sikkert arbeid med kjøretøy - prosedyre. Instruksen gjelder krav til opplæring og godkjenning for å utføre arbeid i funksjonen skifter.

Instruksen inneholder krav til grunnopplæring, vedlikehold av kompetanse, og øvrige krav for å være godkjent skifter.

1. Beskrivelse

Skifter/skifteleder i Bane NOR (BN) skal ha dokumentert kompetanse i henhold til gjeldene læreplan og BNs krav til godkjenning for utførelse av funksjon skifter.

Godkjenningsbevis for å kunne utføre funksjonen utstedes på grunnlag av gyldig kompetanse, helse, tilhørighet til arbeidsgiver (godkjent leverandør og personalansvarlig leder) og vurdering av skikkethet. Godkjente skiftere er registrert i BNs godkjenningsregister tilknyttet Sertifisering Transport. Gyldig godkjenningsbevis sendes personalansvarlig leder. Godkjenningsbevis utleveres av leder til skifter for kontroll og signering.

* 1. **Grunnopplæring**

Opplæring og eksamen for funksjonen skifter er beskrevet i gjeldende læreplan skifter. I grunnopplæringen inngår opplæring og prøving for å kunne være skifteleder.

* 1. **Godkjenningsprosess**

1. **Godkjenning**

| Oppgave | Arbeidsbeskrivelse |
| --- | --- |
| Kartlegge behov og bestille opplæring for skifter | Grunnopplæringen gjennomføres gjennom Bane NORs opplæringssenter for tilknyttede førere (og skiftere) |
| Opplæring skifter | Opplæring som skifter gjennomføres etter gjeldende læreplan som inkluderer opplæring som skifteleder. Opplæringen er praksisrettet, inkluderer praksis i bedrift og har et omfang på 270 timer. Tilsvarende opplæring kan helt eller delvis godkjennes etter individuell vurdering. |
| Krav til første gangs godkjenning | * Bestått eksamen for skifter/skifteleder * Gyldig helsegodkjenning * Bekreftelse av tilknytning til/ansettelse hos leverandør av sikkerhetsrelaterte tjenester til BN * Sikkerhetsvurdering, vurdert skikket for utførelse av funksjonen * Registrert i Bane NORs godkjenningsregister * Kontrollert og signert mottatt godkjenningsbevis * Tilgang til digitale verktøy og elektroniske plattformer som skifter er pålagt å bruke |

* 1. **Krav til opprettholdelse av godkjenning**

1. **Opprettholdelse av godkjenning**

|  |  |
| --- | --- |
| Oppgave | Arbeidsbeskrivelse |
| Oppfølging av kompetanse, helse og skikkethet | Leverandøren skal ha system for oppfølging av gyldighet på godkjenningen, både med hensyn til periodisk opplæring/prøving og helse. Løpende oppfølging av skikkethet når det gjelder utførelse av funksjonen som har betydning for trafikksikkerheten |
| Vedlikehold av kompetanse | * Gyldig godkjenning forutsetter løpende oppdatering i regelverk, deltakelse på obligatorisk opplæring og jevnlig praktisering i funksjonen. Med jevnlig menes flere ganger årlig * Periodisk prøving minst hvert tredje år   Krav til prøving og vedlikehold av kompetanse er beskrevet i STY-602618 Eksamen, prøving og vedlikehold av kompetanse innen Bane NORs egentransport - instruks |
| Endring av tilhørighet eller funksjon | Endringsskjema på banenor.no under Marked /Egentransport/ Sertifisering benyttes for melding om endring av:   * tilhørighet * starter eller slutter hos Bane NOR/leverandør * endring eller opphør av funksjon |

* 1. **Tilbakekall av godkjenning**

1. **Tilbakekall**

|  |  |
| --- | --- |
| Oppgave | Arbeidsbeskrivelse |
| Midlertidig eller permanent tilbakekall av godkjenningsbevis og andre sanksjoner | Bane NOR kan kalle tilbake godkjenningsbevis dersom skifter:   * ikke oppfyller kriteriene for å inneha godkjenning i funksjonen * er involvert i uønsket hendelse, avvik eller ved brudd på regelverk * ikke oppfyller gjeldende kompensekrav og når tiltak må iverksettes   Personalansvarlig leder er ansvarlig for oppfølging i forbindelse med midlertidig eller permanent tilbakekall av godkjenningen. |

* 1. **Referanser og henvisninger**

| Dokument | Henvisning |
| --- | --- |
| Forskrift om sikkerhetsstyring for jernbanevirksomheter på det nasjonale jernbanenettet (sikkerhetsstyringsforskriften) |  |
| Forskrift om opplæring av personell med arbeidsoppgaver av betydning for trafikksikkerheten ved jernbane, herunder sporvei, tunnelbane og forstadsbane m.m. (opplæringsforskriften) |  |
| Forskrift om helsekrav for operativt personell på jernbane og signaler på tog |  |
| Trafikkregler for jernbanenettet |  |
| Førerens Regelbok Bane NOR | STY-603526 |
| Sikkert arbeid i og ved Bane NORs infrastruktur - prosedyre | STY-601050 |
| Helsekrav for operativt personell - prosedyre | STY-604317 |
| Eksamen, prøving og vedlikehold av kompetanse innen Bane NORs egentransport - instruks | STY-602618 |
| Læreplan skifter |  |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 000 | 07.04.2020 | Etablert |